Бохара әмирлегенең хакимлыҡ синыфы дәүләт вазифалы донъяуи кешеләргә — әмәлдәргә (عملدار) һәм руханиҙарға — ғөләмәләргә (ﻋﻠﻤﺎ) бүленгән. Аҙаҡҡылар араһына ғалимдарҙы — теологтарҙы, ҡануниәтселәрҙе, мәҙрәсә мөғәллимдәрен һәм башҡаларҙы индергәндәр. Дәүләт эшмәкәрҙәре әмирҙән йәки хандан (خان) вазифалар алғандар, ә руханиҙар теге йәки был дәрәжәгә эйә булғандар. Дәүләт вазифалары — ун биш, ә рухани дүртәү булған.